ಆರ್ಥಿಕ ಬಿಕ್ಕಟ್ಟಿನ ನಡುವೆಯೂ ಪಾಕ್ ಆಟಗಾರರಿಗೆ ಜಾಕ್‌ಪಾಟ್‌ – ಸಂಭಾವನೆಯಲ್ಲಿ 4 ಪಟ್ಟು ಏರಿಕೆ!

ಇಸ್ಲಾಮಾಬಾದ್‌: ಪಾಕಿಸ್ತಾನ ಕ್ರಿಕೆಟ್ ಮಂಡಳಿಯ (PCB) ಹೊಸ ಕೇಂದ್ರೀಯ ಒಪ್ಪಂದಗಳ ಪರಿಚಯದೊಂದಿಗೆ ಪಾಕಿಸ್ತಾನ ಕ್ರಿಕೆಟ್ ಆಟಗಾರರು (Pakistan Players) ತಮ್ಮ ಆಟವನ್ನು ಬದಲಾಯಿಸುವ ಹಂತದಲ್ಲಿದ್ದಾರೆ.

ವಿದೇಶಿ T20 ಲೀಗ್‌ಗಳಲ್ಲಿ ಪಾಕಿಸ್ತಾನ ಆಟಗಾರರ ಭಾಗವಹಿಸುವಿಕೆಯ ಕುರಿತು ಚರ್ಚೆಗಳು ನಡೆಯುತ್ತಿವೆ. ಇಂತಹ ಹೊತ್ತಿನಲ್ಲೂ ಪಿಸಿಬಿ ಕ್ರಿಕೆಟಿಗರ ಸಂಭಾವನೆ ಏರಿಕೆ ಮಾಡಿದೆ. ಬಾಬರ್ ಅಜಂ (Babar Azam), ಮೊಹಮ್ಮದ್ ರಿಜ್ವಾನ್ (Mohammad Rizwan) ಮತ್ತು ಶಾಹೀನ್ ಶಾ ಅಫ್ರಿದಿಯಂತಹ ಪ್ರಮುಖ ಆಟಗಾರರು ಮಾಸಿಕ ಪಾಕಿಸ್ತಾನಿ ರೂ. ಲೆಕ್ಕದಲ್ಲಿ 4.5 ಮಿಲಿಯನ್ (ಅಂದಾಜು 15,900 ಯುಎಸ್ ಡಾಲರ್) ಗಳಿಸಲಿದ್ದಾರೆ. ಇದು ಕಳೆದ ವರ್ಷದ ಉನ್ನತ ಮಟ್ಟದ ಒಪ್ಪಂದಕ್ಕಿಂತ ನಾಲ್ಕು ಪಟ್ಟು ಹೆಚ್ಚಳವಾಗಿದೆ.

ಒಟ್ಟಾರೆಯಾಗಿ ಕಳೆದ ವರ್ಷಕ್ಕಿಂತ ಈ ಬಾರಿ ಪಾಕಿಸ್ತಾನ ಕ್ರಿಕೆಟಿಗರ ಆದಾಯ ಗಣನೀಯವಾಗಿ ಏರಿಕೆಯಾಗಿದೆ. ವಿಶೇಷವಾಗಿ ಎ ವಿಭಾಗದಲ್ಲಿ. ಐಸಿಸಿಯ ಹೊಸ ಆದಾಯ ಹಂಚಿಕೆ ಮಾದರಿಯು ಮುಂದಿನ ವರ್ಷ ಜಾರಿಗೆ ಬರುವ ಮುನ್ನವೇ ಪಿಸಿಬಿ ಇದನ್ನು ಜಾರಿಗೆ ತರಲಿದೆ. ಇದನ್ನೂ ಓದಿ: ಪಾಕಿಸ್ತಾನ ವಿಶ್ವಕಪ್‌ ಟೂರ್ನಿಗೆ ಬಾರದಿದ್ರೆ ICC ಬಳಿಯಿದೆ ಮಾಸ್ಟರ್‌ ಪ್ಲ್ಯಾನ್‌ – ಇದರಿಂದ ಯಾರಿಗೆ ನಷ್ಟ?

ಹೊಸ ಕೇಂದ್ರೀಯ ಒಪ್ಪಂದಗಳು ಕಳೆದ ವರ್ಷದ ಟೆಸ್ಟ್ ಮತ್ತು ಸೀಮಿತ ಓವರ್‌ಗಳ ಆಟಗಾರರ ನಡುವಿನ ವಿಭಾಗವನ್ನು ತೆಗೆದುಹಾಕುತ್ತದೆ. ನಾಲ್ಕು ವಿಭಿನ್ನ ಆಟಗಾರರ ವಿಭಾಗಗಳಿಗೆ ಹಿಂತಿರುಗಿದ್ದು, ನಾಯಕ ಮತ್ತು ಎಲ್ಲ ಮಾದರಿಯ ಆಟಗಾರರಾಗಿ ಬಾಬರ್ ಅಜಂ, ಮೊಹಮ್ಮದ್ ರಿಜ್ವಾನ್ ಮತ್ತು ಶಾಹೀನ್ ಅಫ್ರಿದಿ ಎ ವರ್ಗದಲ್ಲಿರುತ್ತಾರೆ. ಬಿ-ವರ್ಗದ ಆಟಗಾರರು ಸುಮಾರು ಪಾಕಿಸ್ತಾನಿ ರೂಪಾಯಿ ಲೆಕ್ಕದಲ್ಲಿ 3 ಮಿಲಿಯನ್ (ಅಂದಾಜು 10,600 ಯುಎಸ್ ಡಾಲರ್) ಸ್ವೀಕರಿಸಲಿದ್ದಾರೆ. ಇನ್ನು ಸಿ ಮತ್ತು ಡಿ ವರ್ಗದಲ್ಲಿರುವ ಆಟಗಾರರು ಪಾಕಿಸ್ತಾನಿ ರೂ. ಲೆಕ್ಕದಲ್ಲಿ 0.75-1.5 ಮಿಲಿಯನ್ (ಅಂದಾಜು 2,650-5,300 ಯುಎಸ್ ಡಾಲರ್) ಪಡೆಯುತ್ತಾರೆ.

ಪಾಕಿಸ್ತಾನ ಕ್ರಿಕೆಟ್ ಮಂಡಳಿಯ ವಾರ್ಷಿಕ ಗಳಿಕೆಯು ಪಾಕಿಸ್ತಾನಿ ರೂ. ಲೆಕ್ಕದಲ್ಲಿ 9.6 ಶತಕೋಟಿ (ಅಂದಾಜು 34 ಮಿಲಿಯನ್ ಯುಎಸ್ ಡಾಲರ್) ಮೀರುವ ನಿರೀಕ್ಷೆಯಿದೆ. ಇದು ಹಿಂದಿನ ಐಸಿಸಿ ಆದಾಯ ಹಕ್ಕುಗಳಿಗಿಂತ ಎರಡು ಪಟ್ಟು ಹೆಚ್ಚಾಗಿದೆ. ಇದನ್ನೂ ಓದಿ: Women’s Hundred: ಬ್ಯಾಕ್‌ ಟು ಬ್ಯಾಕ್‌ ಫಿಫ್ಟಿ – ಹೊಸ ದಾಖಲೆ ಬರೆದ ಬ್ರೇವ್‌ ಗರ್ಲ್‌ ಸ್ಮೃತಿ ಮಂಧಾನ